CELEX: 22015D2161
Language: fi
Date: 2014-12-12 00:00:00
Title: ETA:n sekakomitean päätös N:o 294/2014, annettu 12 päivänä joulukuuta 2014, ETA-sopimuksen liitteen XX (Ympäristö) muuttamisesta [2015/2161]

26.11.2015   
            
            
               FI
            
            
               Euroopan unionin virallinen lehti
            
            
               L 311/49
            
         ETA:n SEKAKOMITEAN PÄÄTÖS
   N:o 294/2014,
   annettu 12 päivänä joulukuuta 2014,
   ETA-sopimuksen liitteen XX (Ympäristö) muuttamisesta [2015/2161]
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Muun ilmailutoiminnan aiemmista päästöistä ja ilmailun ylimääräisten päästöoikeuksien määrästä Kroatian Euroopan unioniin liittymisen huomioon ottamiseksi 23 päivänä kesäkuuta 2014 annettu komission täytäntöönpanopäätös 2014/389/EU (1) olisi otettava osaksi ETA-sopimusta.
            
         
               (2)
            
            
               Brysselissä 11 päivänä huhtikuuta 2014 allekirjoitettua sopimusta Kroatian tasavallan osallistumisesta Euroopan talousalueeseen (2), jäljempänä ’ETA:n vuoden 2014 laajentumissopimus’, on sovellettu sen allekirjoittajiin väliaikaisesti 12 päivästä huhtikuuta 2014, joten tätä päätöstä on sovellettava väliaikaisesti ETA:n vuoden 2014 laajentumissopimuksen voimaantuloon asti.
            
         
               (3)
            
            
               Sen vuoksi olisi muutettava ETA-sopimuksen liitettä XX,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään ETA-sopimuksen liitteessä XX olevan 21aph kohdan (Euroopan parlamentin ja neuvoston päätös 377/2013/EY) jälkeen kohta seuraavasti:
   
               ”21api
            
            
               
                  32014 D 0389: komission täytäntöönpanopäätös 2014/389/EU, annettu 23 päivänä kesäkuuta 2014, muun ilmailutoiminnan aiemmista päästöistä ja ilmailun ylimääräisten päästöoikeuksien määrästä Kroatian Euroopan unioniin liittymisen huomioon ottamiseksi (EUVL L 183, 24.6.2014, s. 135).”
            
         2 artikla
   Täytäntöönpanopäätöksen 2014/389/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 13 päivänä joulukuuta 2014, jos kaikki ETA-sopimuksen 103 artiklan 1 kohdan mukaiset ilmoitukset on tehty (3), tai ETA:n vuoden 2014 laajentumissopimuksen voimaantulopäivänä, sen mukaan, kumpi ajankohta on myöhäisempi.
   Tätä päätöstä sovelletaan väliaikaisesti 13 päivästä joulukuuta 2014 ETA:n vuoden 2014 laajentumissopimuksen voimaantuloon asti, jos kaikki ETA-sopimuksen 103 artiklan 1 kohdan mukaiset ilmoitukset on tehty.
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 12 päivänä joulukuuta 2014.
      
         
            ETA:n sekakomitean puolesta
         
         
            Puheenjohtaja
         
         Kurt JÄGER
      
   
   
      (1)  EUVL L 183, 24.6.2014, s. 135.
   
      (2)  EUVL L 170, 11.6.2014, s. 5.
   
      (3)  Valtiosäännön asettamista vaatimuksista ei ole ilmoitettu.